

**ประกาศองค์การบริหารส่วนตำบลสองแพรก**

**เรื่อง การใช้ข้อบัญญัติงบประมาณรายจ่าย ประจำปีงบประมาณ ๒๕๕๗**

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และที่แก้ไขเพิ่มเติมจนถึง (ฉบับที่ ๓) พ.ศ. ๒๕๔๓ ได้กำหนดให้องค์กรปกครองส่วนท้องถิ่น ประกาศใช้ข้อบัญญัติงบประมาณรายจ่ายประจำปี หรืองบประมาณรายจ่ายเพิ่มเติม ให้ประชาชนทราบหลังจากได้รับอนุมัติให้ประกาศใช้ได้

บัดนี้ นายอำเภอชัยบุรี ได้พิจารณาอนุมัติ ข้อบัญญัติงบประมาณรายจ่ายประจำปีงบประมาณ พ.ศ. ๒๕๕๗ เป็นที่เรียบร้อยแล้ว องค์การบริหารส่วนตำบลสองแพรก จึงขอประกาศใช้ข้อบัญญัติงบประมาณรายจ่าย ประจำปีงบประมาณ พ.ศ. ๒๕๕๗ เพื่อดำเนินการตามภารกิจต่าง ๆที่ได้ตั้งไว้ต่อไป จึงประกาศมาให้ทราบโดยทั่วกัน

ประกาศ ณ วันที่ ๑๘ เดือนกันยายน พ.ศ. ๒๕๕๖

(ลงชื่อ) ณรงค์ ยิ้มสุด

(นายณรงค์ ยิ้มสุด)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลสองแพรก